În 1962, la doar șase ani de la Revoluția maghiară din 1956, al VIII-lea Congres al Partidului Muncitoresc Socialist Maghiar a declarat perioada de "consolidare a socialismului" după 1956 ca fiind terminată, "fundamentele societății socialiste" fiind realizate, ceea ce a permis o amnistie generală a persoanelor condamnate în legătură cu "contra-revoluția" din 1956. Sub János Kádár, partidul a temperat treptat excesele poliției secrete și chiar a desființat-o, abrogând majoritatea restricțiilor privind exprimarea și libera circulație adoptate în epoca Mátyás Rákosi. În locul lor, partidul a introdus un regim cultural și economic relativ liberal în comparație cu celelalte state comuniste, care viza depășirea ostilității post-1956 față de guvernul Kádár.